
ДО  
ПРЕДСЕДАТЕЛЯ НА
ОБЩИНСКИ СЪВЕТ
ГР. БУРГАС

ДОКЛАДНА ЗАПИСКА
от
ЙОРДАНКА АНАНИЕВА – ЗА КМЕТ НА ОБЩИНА БУРГАС


ОТНОСНО: Определяне за публична общинска собственост на имоти и обекти предназначени за трайно задоволяване на обществени потребности от местно значение и допълването им в Годишната програма за управление и разпореждане с имоти общинска собственост за 2014 година.


УВАЖАЕМИ ОБЩИНСКИ СЪВЕТНИЦИ,

Във връзка с реализиране на инвестиционната инициатива за развитие на риболовната дейност, Община Бургас е стартирала процедура по промяна на предназначението на земи  от Държавния Горски Фонд, собственост на МЗГ - Държавно лесничейство   по реда на чл.73 от Закона за горите /ЗГ/.    
Община Бургас е изготвила ПУП-ПРЗ на селищно образувание Рибарско селище в  землището на  кв. Крайморие, гр. Бургас, в обхват: имоти пл. №009084 и №009087 по КВС, съответно имоти с идентификатор 07079.10.935 и 07079.10.938 по КККР на гр. Бургас. 
ПУП-ПРЗ за Рибарско селище е одобрен от Общински съвет – Бургас с Решение № 41-18/18.11.2010 година. Решението е обнародвано в ДВ бр.16/22.02.2011 г. и е влязло в сила на 23.03.2011 г. С оглед реализиране на предвижданията на ПУП-ПРЗ, Община Бургас е стартирала процедура за промяна на предназначението на поземлени имоти в горски територии по реда на Закона за горите. С писмо №91-179/01.02.2013г. на Министерството на земеделието и храните е постановено решение за промяна на предназначението на общо 37103 кв.м. от ПИ с идентификатори 07079.10.935, 07079.10.938 и 07079.10.1005 по КК на гр.Бургас, представляващи обособени УПИ, отредени за изграждане на съоръжения на техническата инфраструктура, за озеленяване и терени за улици и алеи. Община Бургас е стартирала процедура за изготвяне на инвестиционни проекти за изграждане на елементите на техническата инфраструктура и улиците  в границите на Рибарското селище.   
С плана за застрояване и регулация на рибарското селище се предвижда освен обособяване на УПИ, отредени за озеленяване и съоръжения на техническата  инфраструктура и обособяване на УПИ за рибностопанска дейност и за обслужващи дейности, за които са обособени ПИ с проектни идентификатори, съгласно приложена скица-проект за изменение на КККР на гр.Бургас, които представляват останалата част от имоти с идентификатори 07079.10.935 и 938 (извън тези предвидени за инфраструктура).  	
Обособените за посочените дейности УПИ са: 96 бр., отредени за рибно-стопански дейности /за изграждане на рибарски хижи/ и 11бр., отредени за обекти за обществено обслужване. В границите на посочените УПИ е предвидено да се изградят между 220 и 240 бр. рибарски хижи  на два етажа,всяка от тях със застроена площ от около 30кв.м., търговски обекти  за задоволяване нуждите на селището  и  обслужващи и складови обекти .
За осигуряване на съвременни условия за развитие на рибарството в региона и следвайки плана за развитие на Община Бургас е необходимо да се предприемат действия за  реализиране  едновременно с   уличната мрежа и техническата инфраструктура и на всички обекти в обхвата на плана.Община Бургас  е заложила като приоритет в плана за развитие създаването на добри условия за развитие на рибарството и съхраняването му като занаят с традиции в региона.Управлението на територията под ръководството на общината гарантира запазване на функцията рибарство.  
При одобряване на плановете за територията, попадаща в обхвата им с предвиждане за изграждане на обекти публична общинска собственост, при  нормата на чл.78, ал.4, т.2 от Закона за горите, е необходимо да бъдат конкретизирани имотите и обектите – публична общинска собственост, попадащи в обхвата на ПУП-ПРЗ .
 Изчерпателното посочване на имотите и обектите като такива с първостепенно значение публична общинска собственост създава предпоставка за безвъзмездното им  предоставяне в собственост на Община Бургас в цялата територия, попадаща в обхвата на плана.
С Решения №8-7/27.03.2014г и 20-7/19-21.02.2013г. на Общински съвет Бургас с.о.“Рибарско селище-Ченгене скеле“, рибарско пристанище и прилежащ терен в землище кв.Крайморие, имоти с идентификатори по КК 07079.10.935, 07079.10.938 и 07079.10.1004 са обявени за обекти от първостепенно значение за Община Бургас.
Съгласно Решение №42-48/28.10.2014г. по т.48 от дневния ред, Общински съвет Бургас определя за публична общинска собственост частите от ПИ с идентификатор 07079.10.1004 по КККР на гр. Бургас, обектите, предвидени с ПУП-ПРЗ /в процедура/ в УПИ, с отреждане за рибарско пристанище, частите от поземлен имот с идентификатор 07079.10.1009 по КККР на гр. Бургас, попадащ в горска територия, предвидени с ПУП-ПП за трасе на обслужващ път, плавателен канал в ПИ с проектен идентификатор 07079.10.1058 и допълва с обекта Раздел ІV „Обекти от първостепенно значение“ на Годишната програма за управление и разпореждане с имоти общинска собственост за 2014г. на Община Бургас. 
В този случай са приложими разпоредбите на чл.73, ал.5 от Закона за Горите, предвиждащи че от датата на влизане в сила на подробния устройствен план, предназначението на имота се счита за променено, при условие, че отреждането му е за обекти от първостепенно значение за общината  по смисъла на Закона за устройство на територията, които след изграждането им стават публична общинска собственост. 
Съгласно нормата на чл.3, ал.2, т.3 от Закона за общинската собственост имотите, предназначени за трайно задоволяване на обществени потребности от местно значение за такива публична общинска собственост се определят от общинския съвет.
Предвид изложеното и на основание чл. 21, ал.1, т.8 от Закона за местното самоуправление и местната администрация и чл.3, ал.2, т.3, чл.8, ал.9 от Закона за общинската собственост във връзка с чл. 73, ал.5 от Закона за горите и §5, т.73 от Допълнителните разпоредби към Закона за устройства на територията, предлагам, Общински съвет - Бургас да вземе следните




Р Е Ш Е Н И Я

І. На основание чл. 21, ал.1, т.8 от ЗМСМА и чл.3, ал.2, т.3 от Закона за общинската собственост, Общински съвет Бургас: 
[bookmark: _GoBack]1.Определя за публична общинска собственост обособените с ПУП-ПРЗ за Рибарско селище в границите на ПИ с идентификатори 07079.10.935 и 07079.10.938 по КККР на гр. Бургас УПИ, отредени за рибно стопански дейности и за обществено обслужване – 107 бр. съгласно приложена таблица. 
2.Определя за публична общинска собственост обектите, предвидени за изграждане в УПИ по т.6 - рибарски хижи, търговски и обслужващи обекти.
ІІ. На основание чл. 8, ал.9 от Закона за общинската собственост, във връзка с §5, т.73 от Допълнителните разпоредби към Закона за устройства на територията чл. 73, ал.5 от Закона за горите:  
1. ДОПЪЛВА с обектите по т. І. 1  и  2  Раздел VІ „Обекти от първостепенно значение“ на Годишната програма за управление и разпореждане с имоти общинска собственост за 2014 год. на община Бургас, приета от Общински съвет - Бургас с Решение по т. 7 от дневния ред на Тридесет и второто заседание на Общинския съвет-Бургас, проведено на 28.01.2014 г, допълнена с Решение по т.23 от дневния ред на Тридесет и петото заседание на Общинския съвет-Бургас, проведено на 25.03.2014 г. 
2. С решението по т.ІІ, 1 да се актуализира Годишната програма за управление и разпореждане с имоти общинска собственост за 2014 год. и да се публикува на сайта на Община Бургас.

Приложения:   ПУП-ПРЗ за рибарско селище в обхват на имоти с идентификатор 07079.10.935 и 07079.10.938 по КККР на гр. Бургас; таблица с регистър на имотите към ПУП-ПРЗ за рибарско селище; писмо №91-179/01.02.2013г. на Министерството на земеделието и храните;  скица-проект за изменение на КККР на гр.Бургас



ЙОРДАНКА АНАНИЕВА
За Кмет на Община Бургас
Съгласно заповед №3225/01.12.2014г.

